दूसरे शब्दों में कहें तो, हमारी शासकवर्गीय संस्कृति जनता की संस्कृति को अपनाने, उसे अपनी संपत्ति बनाने, बल्कि उसे हड़प लेने के लिये कुछ इस तरह आगे बढ़ी है, जिस तरह एक 'शार्क' मछली छोटी-छोटी मछलियों की तरफ बढ़ती है। सफदर हाशमी संस्कृति की इसी दूसरी यानि विरोधी धारा के संघर्ष के साथ थे। वे गरीब और मेहनतकश वर्गों का प्रतिनिधित्व करने वाली संस्कृति के अगुवा थे और उसी के लिये उन्होंने अपनी शहादत भी दी।